ایک مرتبہ آنحضرت ﷺ جمعہ کے دن خطبہ دے رہے تھے اور سورہ برأت تلاوت فرمائی تھی ، یہ سورۃ حضرت ابو درداؓ اور ابوذرؓ غفاری کو معلوم نہ تھی ، اثنائے خطبہ میں حضرت ابیؓ بن کعب سے اشارہ سے پوچھا کہ یہ سورۃ کب نامل ہوئی میں نے تو اب تک نہیں سنی تھی ، حضرت ابی نے اشارہ سے کہا خاموش رہو ، نماز کے بعد جب اپنے اپنے گھر جانے کے لیے اٹھے تو دونوں بزرگوں نے حضرت ابیؓ بن کعب سے کہا کہ تم نے ہمارے سوال کا جواب کیوں نہیں دیا ، حضرت ابیؓ بن کعب نے فرمایا:آج تمھاری نماز بیکار ہو گئی اور وہ بھی محض ایک لغو حرکت کی وجہ سے ، یہ سن کر لوگ آنحضرت ﷺ کے پاس پہنچے اور بیان کیا کہ ابیؓ بن کعب ایسا کہتے ہیں ، آپ نے فرمایا ابی سچ کہتے ہیں ۔
Entity: کعب — Type: /person